**ΣΥΓΚΕΝΤΡΩΣΗ ΔΙΑΛΥΜΑΤΟΣ**

**1η ΔΡΑΣΤΗΡΙΟΤΗΤΑ**

Ανοίξτε την προσομοίωση που έχετε στον σύνδεσμο που σας έχω δώσει στο μήνυμα.

Φτιάξτε τα δικά σας διαλύματα, όσα θέλετε(**στο εργαστήριο δεν θα μπορέσετε να κάνετε τόσα**) και σημειώστε τις παρατηρήσεις και τις απορίες που τυχόν έχετε.

**2η ΔΡΑΣΤΗΡΙΟΤΗΤΑ**

Βάζοντας τιμές διαφορετικές στο νερό (όγκος διαλύματος) και ποσότητα ουσίας , προκύπτουν από το πείραμα πολλές διαφορετικές τιμές. Τι εκφράζουν αυτές; Καταλαβαίνετε ποιον τύπο παίρνει η προσομοίωση και τι βρίσκει;( όχι το νέο σύμβολο, δεν το ξέρετε, απλά τι πράξη γίνεται😉)

**3 η ΔΡΑΣΤΗΡΙΟΤΗΤΑ**

Δοκιμάστε να βάλετε στο δοχείο 300ml διαλύματος και 0,15 mol μιας ουσίας(όποια θέλετε). Ποιο το αποτέλεσμα της μέτρησης; **ΑΡΑ: ΠΟΙΑ Η ΠΡΑΞΗ ΠΟΥ ΕΓΙΝΕ;**

**4 η ΔΡΑΣΤΗΡΙΟΤΗΤΑ**

Να λύσετε το εξής πρόβλημα, χωρίς την χρήση προσομοίωσης:

Σε ένα ποτήρι έχουμε 500 ml διαλύματος και έχουμε διαλύσει μέσα 80 g NaOH. Αν θέλαμε να βρούμε την μέτρηση που έκανε η προσομοίωση( ΔΕΝ ΤΗΝ ΟΝΟΜΑΖΩ, ΕΙΝΑΙ ΜΙΑ ΠΕΡΙΕΚΤΙΚΟΤΗΤΑ ΠΟΥ ΘΑ ΤΗΝ ΠΟΥΜΕ ΣΤΗΝ ΤΑΞΗ)τι θα κάνετε;

 **5 η ΔΡΑΣΤΗΡΙΟΤΗΤΑ**

Να λύσετε το εξής πρόβλημα, χωρίς την χρήση προσομοίωσης:

Σε ένα ποτήρι έχουμε 400 ml διαλύματος και έχουμε διαλύσει μέσα 4,48L αέριας ΝΗ3 μετρημένα σε stp συνθήκες. Αν θέλαμε να βρούμε την μέτρηση που έκανε η προσομοίωση τι θα κάνετε;